**ELŐTERJESZTÉS**

**A Gazdasági és Jogi Bizottság 2019. november 25-i ülésére**

**Javaslat a Honvédelmi Minisztérium Hadtörténeti Intézet és Múzeum által felajánlott hadosztályágyú tulajdonjogának térítésmentes átvételére**

Tájékoztatom a Tisztelt Bizottságot, hogy a Honvédelmi Minisztérium Hadtörténeti Intézet és Múzeum képviseletében Dr. Kovács Vilmos ezredes úr azzal kereste meg Önkormányzatunkat, hogy szeretnék felajánlani az Aréna u. 8. szám alatti ingatlanon kiállított és hatástalanított 1944M D-44 85 mm-es hadosztályágyú tulajdonjogának térítésmentes átadását.

Dr. Puskás Tivadar polgármester úr a 2019. szeptember 26-i közgyűlésen jelezte, hogy a szóban forgó felajánlás érkezett, azonban Magyarország helyi önkormányzatairól szóló 2011. évi CLXXXIX. törvény 42. § 16. pontja szerint nemzeti vagyon tulajdonjogának ingyenes átvételére vonatkozó döntéshez közgyűlési döntés szükséges.

Javaslom a Honvédelmi Minisztérium Hadtörténeti Intézet és Múzeum által felajánlott 1944M D-44 85 mm-es hadosztályágyú tulajdonjogának ingyenesen átvételét az Önkormányzat részéről.

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjen.

**Szombathely, 2019. november 20.**

 **/: Dr. Nemény András :/**

**Határozati javaslat**

**…./2019. (XI.25.) GJB. számú határozat**

1. A Gazdasági és Jogi Bizottság javasolja a Közgyűlésnek, hogy döntsön a Honvédelmi Minisztérium Hadtörténeti Intézet és Múzeum által felajánlott, az Aréna u. 8. szám alatti ingatlanon kiállított és hatástalanított 1944M D-44 85 mm-es hadosztályágyú tulajdonjogának ingyenes átvételéről.
2. A Bizottság javasolja a Közgyűlésnek, hatalmazza fel a polgármestert, hogy a hadosztályágyú önkormányzati tulajdonba kerülése érdekében a szükséges intézkedéseket megtegye, az ingyenes átvételre vonatkozó megállapodást aláírja.
3. A Bizottság javasolja a Közgyűlésnek, hogy a Bizottság a Kulturális, Oktatási és Civil Bizottság véleménye alapján döntsön a műtárgy elhelyezéséről.

**Felelős:** Dr. Nemény András polgármester

Bokányi Adrienn, a Gazdasági és Jogi Bizottság elnöke

(végrehajtásért: Nagyné dr. Gats Andrea, a Jogi és Képviselői Osztály

 vezetője

 Vinczéné dr. Menyhárt Mária, az Egészségügyi és Közszolgálati Osztály
 vezetője)

**Határidő:** a 2019. november 28-i Közgyűlés